Diari Oficial de la Generalitat Valenciana


Sumari del DOGV 5215, del 09-03-2006 (2006/2536)

RESOLUCIÓ de 22 febrer de 2006, de la Conselleria d'Economia, Hisenda i Ocupació, per la qual s'accepta la cessió gratuïta d'un solar de 3.043, m² de superfície, situat a Llosa de Ranes (València), carrer Sant Caietà, 49, realitzada per l'Ajuntament del dit municipi a favor de la Generalitat Valenciana, per a ser destinat a l'ampliació de l'IES.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5215

Data del DOGV
:   09-03-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/2536


Data del document
:   22-02-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Llosa de Ranes, la
    * cultura regional
    * propietat immobiliària

RESOLUCIÓ de 22 febrer de 2006, de la Conselleria d'Economia, Hisenda i Ocupació, per la qual s'accepta la cessió gratuïta d'un solar de 3.043, m² de superfície, situat a Llosa de Ranes (València), carrer Sant Caietà, 49, realitzada per l'Ajuntament del dit municipi a favor de la Generalitat Valenciana, per a ser destinat a l'ampliació de l'IES. [2006/2536]  
L'Ajuntament de Llosa de Ranes, en sessió plenària realitzada el dia 22 de juliol del 2005, va acordar la cessió gratuïta a la Generalitat Valenciana del solar de la seua propietat, de 3.043 m² de superfície, situat al carrer Sant Caietà, 49, de la dita població. Com consta en l'acord esmentat, l'immoble té caràcter de bé de domini públic.  
A proposta de la Conselleria de Cultura, Educació i Esport, es van iniciar els tràmits legals oportuns per a la formalització de la cessió i acceptació gratuïta del solar.  
La cessió es realitza amb la finalitat de destinar el solar a l'ampliació de l'institut d'educació secundària en construcció. Esta parcel·la de 3.043 m² que ara es proposa acceptar, s'agruparà amb la parcel·la de 6.168 m² propietat de la Generalitat Valenciana, en virtut d'escriptura publica de data 7 de maig del 2004 i amb número d'inventari 46/157/001/000, i permetrà a l'IES una superfície total de 9.211 m².  
La cessió s'ha efectuat basant-se en el que disposa l'articule 37 de la Llei 14/2003, de Patrimoni de la Generalitat Valenciana, que regula la mutació demanial externa i la disposició addicional onze de la llei mencionada.  
Segons el dit article 37 .Les administracions territorials de la Comunitat Valenciana podran afectar béns i drets demanials a un ús o servici públic competència de la Generalitat Valenciana i transmetre-li la seua titularitat quan resulten necessaris per al compliment dels seus fins. L'administració adquirent mantindrà la titularitat del bé mentre continue afectat a l'ús o servici públic que va motivar la mutació i per tant, conserve el seu caràcter demanial. Si el bé o dret no és destinat a l'ús o servici públic o deixa de destinar-se posteriorment, revertirà a l'administració transmetent, integrant-se en el seu patrimoni amb totes les seues pertinences i accessions..  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'article 27.2.c) de la Llei de Patrimoni establix que .2.Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa... En conseqüència, una vegada perfeccionada la cessió i acceptació, mitjançant la formalització de l'escriptura pública corresponent, l'immoble queda automàticament afecte al servici públic educatiu i adscrit a la Conselleria de Cultura, Educació i Esport, a la qual correspon l'administració, defensa i conservació.  
Fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de Llosa de Ranes del solar de 3.043 m² de superfície, situat al carrer Sant Caietà, 49 de la dita població, que confronta: davant, carrer Sant Caietà; dreta, entrant, finca cedida a la Generalitat Valenciana; esquerra, carrer Juan Lacomba; i fons, parcel·la sobre la qual s'ubica el col·legi d'educació infantil i primària Crist del Miracle.  
Consta inscrita en el Registre de la Propietat de Xàtiva al tom 1166, llibre 52, foli 129, finca 3739 inscripció 1a.   
Referència cadastral: 4449771JR0226M4333WA.  
L'immoble s'accepta lliure de càrregues i gravàmens i al corrent. de qualsevol despesa.  
Segon  
La cessió gratuïta realitzada per l'Ajuntament de Llosa de Ranes, s'efectua amb la condició de destinar el solar a l'ampliació de l'institut d'educació secundària que està sent construït, i queda subjecta al que disposa l'article 37 de la Llei 14/2003, de Patrimoni de la Generalitat..  
Tercer  
L'immoble acceptat, s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici educatiu i adscrit a la Conselleria de Cultura, Educació i Esport, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat i s'agruparà amb la parcel·la de 6.168 m² propietat de la Generalitat Valenciana, en virtut d'escriptura publica de data 7 de maig del 2004 i amb número d'inventari 46/157/001/000, inscrita en el Registre de la Propietat de Xàtiva al tom 1053, llibre 47, foli 182, finca 3418 inscripció 1a.  
La parcel·la resultant de l'agrupació respon a la descripció següent: parcel·la de 9.211 m² situada al carrer Sant Caietà, destinada a equipament educatiu, que confronta: nord, carrer Ronda de la Costanera; est, carrer Sant Caietà; sud, carrer Mestre Joan Lacomba i oest, propietat de l'ajuntament, tenen les referències cadastrals 8805052VG3468L4048HR i 6825383FW6648Y2226GZ (part).  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Generalitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat Valenciana  
València, 22 de febrer de 2006.. El conseller: Gerardo Camps Devesa.